AaB's ledelse kan se frem til en lønnedgang, som følge af sparekniven.

Hvor det hidtil kun har været spillerne, der har mærket sparekniven, bliver den daglige ledelse nu også ramt, skriver nordjyske.dk. Direktionslønninger på to-tre millioner kroner er fortid i AaB, det hører nemlig ikke hjemme i en hård fodboldbranche. Den nye lønpolitik bliver indført samtidig med at Lynge Jakobsen og økonomidirektør Børge Bach går af til sommer, skriver nordjyske.dk. I stedet vil der blive oprettet en ledergruppe på fire personer og deres løn kommer til at ligge et stykke under en million om året, oplyser bestyrelsesformand Finn V Nielsen. Der vil dog være mulighed for at få en præstationsbonus.